Liviu Dragnea s-a răzgândit în cazul Antenelor. El a nuanţat marţi, într-o conferință de presă, declaraţiile făcute zilele trecute în cazul Antena3. Mai mult, săptămâna trecută PSD anunța că va depune moţiune de cenzură dacă postul tv va fi evacuat din sediu.

Dragnea susţine susține acum că el nu se opune deciziilor definitive ale Justiţiei şi nici recuperării prejudiciului.

„Afirmaţiile mele de săptămâna trecută au fost afirmaţii generate de emoţia generală, pe care nu mi le retrag. În schimb, am constatat că, din păcate, în ultimele zile, afirmaţiile mele au fost denaturate şi nu sunt de acord să mă asociez cu orice atac împotriva unor instituţii ale statului, în această speţă. Declaraţiile mele au fost generate de dorinţa mea de a apăra cu toate puterile mele, oricând şi pentru oricine, libertatea de exprimare şi libertatea presei, şi nişte eventuale abuzuri ale unor funcţionari care au procedat într-un mod abuziv, şi asta toată lumea ştie…dar sub nicio formă n-am avut de gând să pun sub semnul întrebării vreodată o decizie definitivă a instanţei sau recuperarea unor prejudicii.”, a declarat Liviu Dragnea într-o conferinţă de presă.